ET Euroopa Liidu Teataja C 338/103

ARUANNE

Euroopa Raudteeagentuuri eelarveaasta 2009 raamatupidamise aastaaruande kohta koos agentuuri vastustega

2010/C 338/18

SISUKORD

Punktid Lk SISSEJUHATUS … 1–2 104 KINNITAV AVALDUS … 3–12 104 TÄHELEPANEKUD EELARVE HALDAMISE JA FINANTSJUHTIMISE KOHTA … 13–17 105 Tabel … 106 Agentuuri vastused … 107

SISSEJUHATUS

1. Lille’is-Valenciennes’is asuv Euroopa Raudteeagentuur (edaspidi „agentuur”) loodi Euroopa Parlamendi ja nõukogu 29. aprilli 2004. aasta määrusega (EÜ) nr 881/2004 (1). Agentuuri ülesandeks on suurendada raudteesüsteemide koostalitlusvõimet ja arendada välja ühine lähenemisviis ohutusele, et aidata kaasa konkurentsivõimelisema ja kõrgema ohutustasemega Euroopa raudteesektori loomisele (2).

2. Agentuuri 2009. aasta eelarve suurus oli 21 miljonit eurot; sellele eelnenud aasta eelarve oli 18 miljonit eurot. Aasta lõpu seisuga töötas agentuuris 127 töötajat; sellele eelnenud aastal oli töötajaid 113.

12. Järgnevad tähelepanekud ei sea kontrollikoja arvamusi kahtluse alla.

TÄHELEPANEKUD EELARVE HALDAMISE JA FINANTSJUHTIMISE KOHTA

13. Nagu ka aastal 2008, kanti II ja III jaotisest järgnevasse aastasse üle märkimisväärses koguses assigneeringuid: 1 135 000 eurot ehk 41 % II jaotise assigneeringutest, ning 3 164 000 eurot ehk 61 % III jaotise assigneeringutest. Umbes 75 % neist kulukohustustest on seotud 2010. aastal tarnitavate kaupade ja teenustega.

14. Eelarvesiseste ülekannete ja suurte järgnevasse aastasse tehtud ülekannete arvukus tulenes peamiselt hankemenetluste tühistamisest ning nendes tekkinud viivitustest, (12) korduvatest viivitustest maksete sooritamisel (13) ja aasta jooksul sama aasta töökavas tehtud olulistest muudatustest. Selline olukord viitas viivitustele agentuuri eelarve II ja III jaotisest finantseeritavas tegevuses ning oli vastuolus eelarve aastasuse põhimõttega.

15. 2009. aasta aprillis võttis agentuur kasutusele uue raamatupidamise ja eelarvestamise süsteemi (ABAC). Puudus aga süsteem sissetulevate arvete tsentraalseks registreerimiseks. Selline olukord ei taganud kõigi arvete kiiret registreerimist ning oli maksete käitlemisel tekkinud viivituste üheks oluliseks põhjuseks (vt punkt 14).

16. Puudusi leiti põhivara inventarinimestiku haldamisel. Lille'i konverentsikeskuses tehtud kontrollid näitasid erinevusi inventarinimestikus. Esemed ei olnud nimestikus õigesti kajastatud või olid nad märgistamata. Esemete täpset asukohta (Lille või Valenciennes) ei olnud alati võimalik määrata. Lisaks ei võeta põhivara arvele selle tarnimise ja vastuvõtmise hetkel, vaid peale arvete maksmist.

17. Agentuur otsustas tagasiulatuvalt muuta kolme töötaja päritolukohta ja maksta neile alates töölevõtmisest tagasiulatuvalt iga-aastased reisikulud (14). Selline teguviis oli vastuolus personalieeskirjade (15) ja nende rakenduseeskirjadega (16). Päritolukoha muutmine ja sellega seotud tagasiulatuvate maksete tegemine ei olnud dokumentidega küllaldaselt tõendatud.

IV auditikoda, mida juhib kontrollikoja liige Igors LUDBORŽS, võttis käesoleva aruande vastu 14. ja 16. septembri 2010. aasta koosolekul Luxembourgis. Kontrollikoja nimel president Vítor Manuel da SILVA CALDEIRA

Tabel Euroopa Raudteeagentuur (Lille/Valenciennes) Aluslepingust tulenevad liidu pädevusvaldkonnad Parlamendi ja nõukogu määruses (EÜ) nr 881/2004 määratletud agentuuri pädevus Juhtimine 2009. aastal agentuuri käsutusse antud ressursid (2008. aasta andmed) 2009. aastal pakutud tooted ja teenused Euroopa Parlament ja nõukogu, toimides seadusandliku tavamenetluse kohaselt ning pärast konsulteerimist majandus- ja sotsiaalkomitee ning regioonide komiteega, kehtestavad transpordi iseärasusi arvesse võttes artikli 90 rakendamiseks: a) ühised eeskirjad, mida kohaldatakse liikmesriigi territooriumile või sealt välja kulgeva rahvusvahelise transpordi suhtes, samuti läbi ühe või mitme liikmesriigi territooriumi kulgeva rahvusvahelise transpordi suhtes; b) tingimused, mille kohaselt võivad liikmesriigis transporditeenuseid osutada mitteresidentidest vedajad; c) meetmed transpordi ohutuse tõhustamiseks; d) kõik muud asjakohased sätted. Euroopa Liidu toimimise lepingu artikli 91 lõige 1 Eesmärgid Aidata tehnilistes küsimustes kaasa liidu õigusaktide rakendamisele, mis on suunatud: — raudteesektori konkurentsipositsiooni parandamisele; — ühise lähenemisviisi väljatöötamisele Euroopa raudteesüsteemi ohutusele; eesmärgiga aidata kaasa kõrge ohutustasemega Euroopa ühise raudteevõrgu loomisele. Ülesanded 1. Esitada komisjonile soovitusi järgmistes valdkondades: — ühised ohutusmeetodid (CSM) ja ühised ohutussihid (CST), mis on sätestatud raudtee ohutuse direktiivis (2004/49/EÜ); — ohutustunnistused ja meetmed ohutuse valdkonnas; — koostalitluse tehniliste kirjelduste väljatöötamine; — koostalitlusvõime järelevalve; — hooldustöökodade sertifitseerimine; — kutsealane pädevus; — veeremi registreerimine. 2. Esitada arvamusi järgmiste teemade kohta: — riiklikud ohutuseeskirjad; — teavitatud asutuste töö kvaliteedi järelevalve; — üleeuroopalise võrgu koostalitlusvõime. 3. Riiklike asutuste koordineerimine: — riiklike ohutusasutuste ja riiklike uurimisasutuste koordineerimine (nagu kirjeldatud direktiivis 2004/49/EÜ, artiklites 17 ja 21). 4. Väljaanded ja andmebaasid: — aruanne ohutuse tagamise kohta (iga kahe aasta tagant); — aruanne koostalitluse arengu kohta (iga kahe aasta tagant); — ohutusdokumentide avalik andmebaas; — koostalitlusalaste dokumentide avalik register. 1. Haldusnõukogu Üks esindaja igast liikmesriigist, neli esindajat komisjonist, neli hääleõiguseta esindajat vastavatest tööstusharudest. 2. Direktor Nimetatakse haldusnõukogu poolt komisjoni ettepanekul. 3. Välisaudit Kontrollikoda. 4. Eelarve täitmisele heakskiitu andev asutus Parlament nõukogu soovituse põhjal. Eelarve 21 miljonit eurot (18 miljonit eurot) Personali suurus 31. detsembri 2009 seisuga Ametikohtade arv ametikohtade loetelus: 124 (116) Täidetud ametikohad seisuga 31.12.2009: 113 (106) Muu personal: 14 (7) Personal kokku: 127 (113) Jaotus vastavalt tööülesannetele: — põhiülesanded: 84 (69) — haldusülesanded: 43 (44) Soovitused ühiste ohutustunnistuste kohta, sh liidu ühtse ohutussertifikaadi kasutuselevõtt, soovitused liidu ühtse vedurijuhiloa ja registri kohta, hooldustöökodade ning hoolduse eest vastutavate üksuste sertifitseerimine. Kättesaadavaks tehti soovitused ohutuseeskirjade kohta, sh hinnang riiklikele ohutuseeskirjadele; liikmesriikide poolse raudtee ohutuse direktiivi ülevõtmise kontrollimine. Soovitused ohutusalase aruandluse kohta, sh ühised ohutusnäitajad, ohutusasutuste ja uurimisasutuste töö koordineerimine ning aruandlus liikmesriikide ohutusalase taseme kohta. Soovitused ohutuse hinnangu kohta (sh ühised ohutusmeetodid). Tehniliste koostalitlusnõuete soovituste projekt ja nende ülevaatamine, sh hinnang projekti ulatuse laiendamisele ja vigade parandamine. Koostalitlusvõimet käsitleva aruande avaldamine, tehniliste arvamuste avaldamine riiklike eeskirjade kohta ja teavitatud asutuste kontrollimine. Mitme koostalitlusvõime alase registri loomine ja hooldamine. Euroopa raudteeliikluse juhtimissüsteemi süsteemihalduri ja muutuste haldaja roll, komisjoni abistamine Euroopa raudteeliikluse juhtimissüsteemi projektide hindamisel. Riiklike veokite kasutuselevõtu lubade andmise eeskirju käsitleva viitedokumendi koostamine. Kõigi soovituste kohta on tehtud mõjuhinnang. Allikas: agentuuri edastatud teave.

AGENTUURI VASTUSED 13. Agentuur tegi olulisi ülekandmisi makseviivituste ja hankemenetluste hilise lõpetamise tõttu. 14. Agentuur jätkab jõupingutusi, et talle eraldatud piiratud ressursside raames täiustada hankemenetluste kavandamist ja sellest kinni pidada ning vähendada makseviivitusi. 15. Lähtudes kontrollikoja aruandest ja peaarvepidaja aruande kavandist kohalike süsteemide kinnitamise kohta, hakkab agentuur alates 1. septembrist 2010 rakendama kaubaarvete tsentraalset registreerimist. 16. Agentuur hakkas 1. jaanuarist 2010 kasutama süsteemi ABAC ASSETS ja raamatupidamise aastaaruandeks 2010 ühitab füüsilise laoarvestuse uue süsteemiga. 17. ERA on võtnud meetmeid, et koos individuaalsete maksete haldamise ja maksmise ametiga vaadata üle oma personali hüvitised, ning teeb vajalikud korrigeerimised. ERA on tugevdanud individuaalhüvitiste sätestamise korda ja korraldanud uutele töötajatele sellel teemal infotunde.

(1) ELT L 220, 21.6.2004, lk 3.

(2) Tabelis esitatakse teavitaval eesmärgil kokkuvõte agentuuri pädevusvaldkondadest ja tegevusest.

(3) Raamatupidamise aastaaruandele on lisatud aasta eelarve haldamise ja finantsjuhtimise aruanne, kus esitatakse muu hulgas ülevaade assigneeringute kasutamise määra kohta koos kokkuvõtva teabega assigneeringute ülekannete kohta eri eelarvepunktide vahel.

(4) Finantsaruanded sisaldavad bilanssi ja tulemiaruannet, rahavoogude aruannet, kapitali muutuste aruannet ja lisa, kus on ära toodud tähtsamate arvestuspõhimõtete kirjeldus ja muu selgitav teave.

(5) Eelarve täitmise aruanne koosneb aruandest ja selle lisast.

(6) EÜT L 248, 16.9.2002, lk 1.

(7) Komisjoni 19. novembri 2002. aasta määruse (EÜ, Euratom) nr 2343/2002 artikkel 33 (EÜT L 357, 31.12.2002, lk 72).

(8) Määruse (EÜ, Euratom) nr 2343/2002 artikkel 38.

(9) Asutuste raamatupidamise aastaaruannete ja arvestuse koostamise eeskirjad on sätestatud määruse (EÜ, Euratom) nr 2343/2002 VII jaotise 1. peatükis, mida on viimati muudetud 9. juuli 2008. aasta määrusega (EÜ, Euratom) nr 652/2008 (ELT L 181, 10.7.2008, lk 23), ning on tervikuna agentuuri finantsmäärusse integreeritud.

(10) Rahvusvaheline Raamatupidajate Föderatsioon (IFAC) ja kõrgeimate kontrolliasutuste rahvusvahelised standardid (ISSAI).

(11) Lõplik raamatupidamise aastaaruanne koostati 15. juunil 2010 ja kontrollikoda sai selle kätte 2. juulil 2010. Komisjoni raamatupidamise aastaaruandega konsolideeritud lõplik raamatupidamise aastaaruanne avaldatakse Euroopa Liidu Teatajas järgneva aasta 15. novembriks. Aruandega võib tutvuda järgmistel veebilehtedel: http://eca.europa.eu ja www.era.europa.eu.

(12) Enam kui pool lepingutest sõlmiti peale 2009. aasta novembrit.

(13) 2009. aastal tehti 75 % maksetest lubatust hiljem, keskmiseks hilinemiseks oli 88 päeva.

(14) Alates 2005. aastast tagasiulatuvalt tehtud maksed summas 28 258 eurot ning alates 2010. aastast umbes 11 300 eurot aastas.

(15) Eriti personalieeskirjade VII lisa artikli 7 lõige 3.

(16) Komisjoni otsus K(2004) 1364.